Diari Oficial de la Generalitat Valenciana


Sumari del DOGV 6798, del 18-06-2012 (2012/5386)

Notificació de la sentència dictada en el juí verbal número 705/2010.
---------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5386


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí verbal número 705/2010. [2012/5386]  
Procediment: modificació mesures amb relació fills ext. supo co -000705/2010-M5.  
De: Loida Beatriz Servian Rojas.  
Procurador: Francisco García-Romeu García.  
Contra: Fanndig Luis Enrique Locatti Molinas.  
Procurador/a: -.  
En este procediment de divorci contenciós, seguit a instàncies de Loida Beatriz Servian Rojas contra Fanndig Luis Enrique Locatti Molinas, s'ha dictat la sentència que, literalment, diu així:   
  
«Susana Martínez González, magistrada jutgessa del Jutjat de Primera Instància número 10 d'Alacant, he vist les presents actuacions de juí verbal número 705/2010 entre parts, d'una, corn a demandant, Loida Beatriz Servian Rojas, representada pel procurador senyor García-Romeu García i assistida del lletrat senyor Ginestar Ferrer; i d'una altra, com a demandat, Fanndig Luis Enrique Locatti Molinas, declarat en rebel·lia, sobre guarda, custòdia i aliments en relació a la filla menor d'edat, amb intervenció del ministeri fiscal.  
Dispositiva   
Estime en part la demanda formulada pel procurador senyor García-Romeu García, en nom i representació de Loida Beatriz Servian Rojas contra Fannding Luis Enrique Locatti Molinas, declarat en rebel·lia, i he d'acordar les següents mesures en benefici de la filla menor:   
  
1. La filla menor d'ambdós parts, N. A., sotmesa a la pàtria potestat d'ambdós progenitors, quedarà sota la guàrdia i custòdia de la mare, devent cada progenitor mantindre informat el contrari sobre l'evolució escolar, social i sanitària de la filla, sempre que el progenitor no la puga obtindre per ell, estant obligats els professionals que s'ocupen de la menor a subministrar, tant al pare com a la mare, qualsevol informació que els sol·liciten sobre la seua filla, per ser d'ambdós titulars la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica, i en general, qualsevol alteració que afecte de manera important a la vida de la menor.   
  
2. S'establix, com a règim de visites i comunicacions amb el progenitor no custodi, els caps de setmana alterns des del dissabte a les 10.00 hores al diumenge a les 20.00 hores, i els següents períodes vacacionals:   
Vacacions d'estiu. Els anys parells: des de l'últim dia lectiu anterior a les vacacions a les 20.00 hores fins al 31 de juliol a les 20.00 hores amb la mare, des de llavors al dia anterior al començament del curs escolar a les 20.00 hores, amb el pare. Els anys imparells s'invertirà l'orde.   
Nadal. Anys parells: de l'últim dia lectiu anterior a les vacacions a les 20.00 hores fins al 30 de desembre a les 20.00 hores amb la mare; des de llavors fins a l'últim dia vacacional de Nadal, a les 20.00 hores amb el pare. Els anys imparells al contrari.   
Setmana Santa. Anys parells: des de l'últim dia lectiu anterior a les vacacions, a les 20.00 hores a dilluns de Pasqua a les 20.00 hores amb la mare, des del dit moment al diumenge següent a les 20.00 hores amb el pare. Els anys imparells al revés. Si els períodes vacacionals foren distints, es distribuiran així mateix per mitat en el sentit altern indicat.   
  
Els períodes vacacionals interrompran el règim ordinari de visites de caps de setmana i intersetmanals, corresponent el primer cap de setmana posterior al període vacacional a aquell dels progenitors que no haja tingut la menor durant l'últim període vacacional.   
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors. En ambdós casos, la menor serà arreplegada a les 10.00 hores del primer dia no lectiu i serà tornada l'últim dia festiu a les 20.00 hores.   
Quant als dies especials, amb independència del progenitor a què li corresponguera el dia d'acord amb el règim de visites anteriorment exposat, el dia del pare, el dia de la mare i l'aniversari de cada progenitor, li correspondrà al progenitor que es tracte, en horari de 11.00 (des de l'eixida del col·legi, si és dia lectiu) a les 20.00 hores.   
  
El progenitor que els tinga, haurà d'entregar al contrari, junt amb la menor, la roba i documentació relativa a esta que poguera necessitar durant l'estada, com DNI, passaport, targeta sanitària, etc, així com la medicació que, si és el cas, necessite.   
Ambdós progenitors facilitaran la comunicació telefònica, postal o telemàtica de la menor amb el progenitor que no la tinga en la seua companyia, haurà de respectar este, en tot cas els horaris de descans i estudi de la menor.   
Les entregues i arreplegades de la filla es podran realitzar pel mateix progenitor o tercera persona autoritzada per este.   
3. S'assenyala la quantitat de dos-cents cinquanta (250) euros en concepte d'aliments en favor de la filla, quantitat que el pare ingressarà els primers cinc dies de cada mes en el compte que a estos efectes assenyale l'altre progenitor, i que s'actualitzarà anualment d'acord amb les variacions del IPC, i cada progenitor haurà d'abonar el 50% dels gastos extraordinaris que puga ocasionar la filla. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només es deuran d'assumir al 50% les que es realitzen per comú acord entre els progenitors, sent, en cas contrari, assumit el seu pagament per aquell que haja decidit la realització de la dita activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, entenent-se que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.   
  
A estos efectes, el primer termini de pensió, corresponent al present mes de juliol, es deurà de satisfer dins dels cinc dies següents a la notificació de la resolució a l'obligat al pagament.   
4. No s'aprecien motius per a imposar les costes processals a cap dels litigants.   
Mode d'impugnació: per mitjà de recurs d'apel·lació, davant de l'Audiència Provincial d'Alacant (art. 455 LEC). EI recurs es prepararà per mitjà d'escrit presentat davant d'este Jutjat en el termini de cinc dies, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457,2 LEC).   
De conformitat amb la disposició addicional quinzena de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 € el qual es tornarà només en el cas que el recurs siga estimat.   
  
El depòsit s'ha de constituir ingressant la quantitat esmentada en el banc Banesto en el compte corresponent a este expedient (JJJJ 1248 LC EEEE AA) indicant en el camp "Concepte" el codi "02 Civil-apel·lació" i la data de la resolució recorreguda amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent(CCC, 20dígits), s'indicarà en el camp "Concepte" el número de compte, el codi i la data en la forma exposada en el paràgraf anterior.   
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme».   
I atés que el demandat, Fanndig Luis Enrique Locatti Molinas, es troba en parador ignorat, expedisc este edicte a fi que li valga de notificació de forma deguda.   
  
Alacant, 18 de maig de 2012.- El secretari judicial: Pedro F. González de Pereda.